जम्मू-कश्मीर के बडगाम में मुठभेड़, दो आतंकवादी ढेर
जम्मू-कश्मीर के बडगाम जिले में मंगलवार रात सुरक्षा बलों और आतंकवादियों के बीच मुठभेड़ में दो अज्ञात आतंकवादी मारे गए।
श्रीनगर: जम्मू-कश्मीर के बडगाम जिले में मंगलवार रात सुरक्षा बलों और आतंकवादियों के बीच मुठभेड़ में दो अज्ञात आतंकवादी मारे गए। पुलिस के एक अधिकारी ने बताया कि आतंकवादियों की मौजूदगी की खुफिया जानकारी मिलने के बाद मंगलवार देर शाम करीब सात बजे सुरक्षा बलों ने बडगाम जिले के चंदूरा इलाके की घेराबंदी कर तलाश अभियान शुरू किया था। उन्होंने बताया कि रात करीब नौ बजे आतंकवादियों के सुरक्षा बलों पर गोलियां चलाने के बाद अभियान मुठभेड़ में तब्दील हो गया। अधिकारी ने बताया कि करीब चार घंटे तक चली मुठभेड़ में दो अज्ञात आतंकवादी मारे गए। उन्होंने बताया कि आतंकवादियों और उनके संगठन की पहचान की जा रही है। प्राथमिक जांच के अनुसार एक आतंकवादी के विदेशी होने के संकेत मिले हैं।इनपुट-भाषा